877.100

Lescha introductiva tar la lescha federala davart la navigaziun interna (LItLNI)

dals 24-09-2000 (versiun dals 01-01-2011)

acceptada dal pievel ils 24 da settember 20001)

1. Disposiziuns generalas

Art.  1 1 Questa lescha regla la navigaziun sin las auas currentas dal chantun Grischun.

Intent

Auas currentas

Art.  2 1 Sco auas currentas en il senn da questa lescha valan tut ils flums, tut las auas currentas fermadas, tut ils dutgs e tut ils chanals che na sa chattan cumprovadamain betg en proprietad privata.

2 En cas da dispita decida la regenza, sch'i sa tracta tar in aua publica d'ina aua currenta u d'in lai.

Navigaziun sin lais; cumpetenza

Art.  3 1 Per la regulaziun da la navigaziun sin lais natirals ed artifizials che na sa chattan cumprovadamain   betg   en   proprietad   privata   èn   cumpetentas   cun   resalva   da   la legislaziun surordinada las vischnancas da riva.

2 Avant che relaschar regulaziuns per lais da serra e per ulteriurs lais utilisads ston las concessiunarias ed ils concessiunaris vegnir tadlads.

2. Navigaziun en general

Art.  4 Inslas en flums, scumond dad ir a riva e da metter pe 1 Per inslas en flums vala in scumond general dad ir a riva e da metter pe a partir dal 1. d'avrigl fin ils 31 d'october.

1) M dal 1. da favrer 2000, 145; PCG 2000/2001, 154 * tabellas da las modificaziuns a la fin dal relasch

1

877.100

3. Navigaziun commerziala cun rafts

Obligaziun da dumandar ina permissiun

Art.  5 1 La navigaziun cun rafts sin auas currentas organisada commerzialmain en il senn da la legislaziun federala basegna ina permissiun.

2 La permissiun sto vegnir dumandada da las impressarias e dals impressaris mintga 3 onns tar l'autoritad da navigaziun. A la dumonda sto vegnir agiuntada en spezial la cumprova d'ina assicuranza da responsabladad existenta tenor la legislaziun federala davart la navigaziun interna.

Art.  6

Scolaziun da las manischunzas e dals manischunzs da bartgas;

instrucziun da las passagieras e dals passagiers

1 Las impressarias ed ils impressaris èn obligads da scolar las manischunzas ed ils manischunzs da bartgas a moda teoretica e pratica davart il guidar rafts. Al servetsch da segirtad e da salvament sto vegnir deditgada attenziun speziala en quest connex.

2 La   regenza   po   relaschar   prescripziuns   per   la   scolaziun   da   manischunzas   e   da manischunzs da bartgas.

3 Las manischunzas ed ils manischunzs da bartgas ston instruir las passagieras ed ils passagiers avant il cumenzament dal viadi davart il cumportament en cas d'urgenza.

Auas currentas serradas

Art.  7 1 Las suandantas auas currentas na dastgan betg vegnir navigadas ed ils suandants trajects   na   dastgan   betg   vegnir   navigads   durant   l'entir   onn   per   motivs   da   la protecziun da la natira e da la patria:

a)

Lej Giazöl, tranter il Lai da Segl ed il Lai da Silvaplauna;

schanugl da l'En, da l'ARA Staz (Schlarigna) fin a la sbuccada dal Flaz (Samedan);

a partir da la dustanza da S-chanf fin a la sbuccada dal Spöl;

En:

1.

2.

3.

Aual dal Bernina/Flaz:

1.

a partir da la sbuccada da l'Ova da Morteratsch fin a Punt Muragl (cun resalva da l'art. 8 al. 2 lit. a);

Rain anteriur unì/Rain alpin:

1.

2.

3.

a partir da Mustér fin a la sbuccada da l'aual da Russein;

a partir da la dustanza da Tavanasa fin a la punt da Mutteins;

a   partir   da   la   dustanza   da   las   Ovras   electricas   La   Punt   SA   fin   a   la centrala;

Landwasser:

1.

Landquart:

1.

a partir da Tavau Schmelzboden fin a la sbuccada en l'Alvra;

a partir da la dustanza da Claustra fin a la centrala da Küblis.

b)

c)

d)

e)

2

877.100

Ulteriuras auas currentas; uraris

Art.  8 1 Il navigar sin las ulteriuras auas currentas è permess en cas ch'il livel da l'aua è suffizient a partir dals 15 da matg fin als 30 da settember.

2 Ils trajects enumerads qua sutvart dastgan vegnir navigads a partir dal 1. da matg fin l'ultima fin d'emna da l'october:

a)

Flaz/En: a partir da Punt Muragl fin a La Punt-Chamues-ch, a partir dals 15 da fanadur er a partir da Puntraschigna;

Alvra/Rain posteriur: a partir da Seglias fin a La Punt;

Rain anteriur: a partir da Glion fin a La Punt;

Rain unì: a partir da la dustanza da las Ovras electricas La Punt SA fin al cunfin dal chantun;

Landquart: a partir da la centrala da Küblis fin a la Klus.

e)

3 I na dastga betg vegnir embartgà avant las 9.00. L'ultim sbartgament sto esser terminà fin a las 19.00.

b)

c)

d)

Lieus d'embartgar e da sbartgar; plazzas da pussar

Art.  9 1 Il cumenzament e la fin dals viadis sco er ils paus e la proviantaziun dastgan vegnir fatgs mo en lieus permess per quest intent.

2 L'indicaziun dals lieus d'embartgar e da sbartgar sco era da las plazzas da pussar è chaussa da las vischnancas e da las proprietarias privatas e dals proprietaris privats.

En quest connex resguardan els ils interess da la natira e da l'ambient.

Retratga da la permissiun

Art.  10 1 La   permissiun   po   vegnir   retratga,   sche   l'impressaria   u   l'impressari   surpassa disposiziuns federalas u chantunalas davart la navigaziun u n'impedescha betg tenor sias pussaivladads tals acts da las manischunzas u dals manischunzs da bartgas. La durada e la dimensiun da la retratga sa drizzan tenor la culpa.

Utilisaziun da rafts sco bartgas da gumma

Art.  11 1 Ils   artitgels 5   fin   10,   cun   excepziun   da   l'artitgel 5 alinea 2 frasa 2,   valan   er   tar l'utilisaziun da rafts, las qualas èn immatriculadas sco bartgas da gumma.

4. Navigaziun na commerziala cun rafts

Restricziuns

Art.  12 1 Per viadis na commerzials cun rafts cun pli che trais posts valan confurm al senn las restricziuns tenor ils artitgels 7, 8, 9 alinea 1 e l'artitgel 11.

3

877.100

5. Navigaziun motorisada

Restricziuns; excepziuns

Art.  13 1 Las restricziuns tenor ils artitgels 7 ed 8 valan er per viadis cun bartgas a motor.

Exceptads da quai èn viadis da servetsch en spezial da la polizia, da l'autoritad da navigaziun, da la surveglianza da pestga, da la dustanza d'ieli e dals pumpiers sco er da la protecziun da las auas.

2 Egual als viadis da servetsch en il senn da l'alinea 1 è er il diever da bartgas a motor tras ovras electricas per l'agid en cas da disgrazia u da catastrofa sco er per la construcziun e per il manaschi d'implants electrics.

6. Adattaziun a relaziuns midadas

Navigaziun en general e cun rafts

Art.  14 1 Sut las premissas da l'artitgel 3 alinea 2 da la lescha federala davart la navigaziun interna2)  po il cussegl grond relaschar ulteriuras restricziuns per la navigaziun en general e per la navigaziun cun rafts.

2 Sche las relaziuns sa midan talmain che las premissas federalas per la restricziun da la navigaziun n'èn betg pli dadas u betg pli dadas en tala dimensiun, è il cussegl grond autorisà da far las adattaziuns correspundentas tras ordinaziun.

3 Per relaschar prescripziuns spezialas localas en il senn da l'artitgel 25 alinea 3 da la lescha federala davart la navigaziun interna è cumpetenta la regenza.

7. Giurisdicziun

Procedura poliziala da retschertga

Art.  15 1 … * 2 Las possessuras ed ils possessurs d'ina bartga èn obligads d'infurmar tgi che ha guidà   la   bartga   u   a   tgi   ch'ellas   e   ch'els   han   surlaschà   ella.   L'obligaziun   da   dar infurmaziuns scroda, sch'ellas e sch'els han il dretg da refusar da dar perditga en il senn dal cudesch da procedura penala. * 3 La polizia chantunala ha il dretg da constatar u da laschar constatar l'abilitad da manischar da manischunzas e da manischunzs da bartgas a norma dal cudesch da procedura   penala   e   da   la   legislaziun   introductiva   chantunala.   L'artitgel   55   da   la lescha federala davart il traffic sin via ed ils artitgels 138 fin 142 da l'ordinaziun davart l'admissiun da persunas e da vehichels al traffic sin via vegnan applitgads confurm al senn. *

Art.  16 *

…

2) CS 747.201

4

877.100

Procedura administrativa

Art.  17 1 L'autoritad   da   navigaziun   maina   tras   la   procedura   administrativa   tenor   ils artitgels 19 fin 21 da la lescha federala davart la navigaziun interna3).

Art.  18 *

…

8. Disposiziuns finalas

Disposiziuns executivas

Art.  19 1 La regenza relascha las disposiziuns executivas necessarias. Ella designescha er las autoritads cumpetentas per l'execuziun da las prescripziuns federalas e chantunalas davart la navigaziun, uschenavant che questa lescha na dispona betg autramain.

Taxas

Art.  20 1 La   regenza   fixescha   las   taxas   per   certificats,   per   examens,   per   permissiuns spezialas e per ulteriuras prestaziuns da servetsch, las qualas vegnan prestadas sa basond sin la legislaziun davart la navigaziun. Las taxas importan en il cas singul maximalmain 10 000 francs e ston vegnir pajadas da las persunas che retschaivan las prestaziuns.

Entrada en vigur

Art.  21 1 Questa   lescha   vegn   messa   en   vigur4)  da   la   regenza   suenter   ch'ella   è   vegnida acceptada dal pievel.

3) CS 741.01 4) messa en vigur cun CR dals 7 da november 2000 per il 1. da schaner 2001

5

877.100

Tabella da las modificaziuns - tenor conclus

Conclus 24-09-2000 16-06-2010 16-06-2010 16-06-2010 16-06-2010 16-06-2010

Entrada en vigur 01-01-2001 01-01-2011 01-01-2011 01-01-2011 01-01-2011 01-01-2011

Element relasch Art. 15 al. 1 Art. 15 al. 2 Art. 15 al. 3 Art. 16 Art. 18

Modificaziun emprima versiun aboliziun midada midada aboliziun aboliziun

Publicaziun en la CUL - 2010, 2413 2010, 2413 2010, 2413 2010, 2413 2010, 2413

6

877.100

Tabella da las modificaziuns - tenor element

Element relasch Art. 15 al. 1 Art. 15 al. 2 Art. 15 al. 3 Art. 16 Art. 18

Conclus 24-09-2000 16-06-2010 16-06-2010 16-06-2010 16-06-2010 16-06-2010

Entrada en vigur 01-01-2001 01-01-2011 01-01-2011 01-01-2011 01-01-2011 01-01-2011

Modificaziun emprima versiun aboliziun midada midada aboliziun aboliziun

Publicaziun en la CUL - 2010, 2413 2010, 2413 2010, 2413 2010, 2413 2010, 2413

7